Objektivitātes un informācijas neizpaušanas apliecinājums

2025.gada \_\_\_\_.\_\_\_\_\_\_\_\_\_\_\_\_\_\_

Es, zemāk parakstījies, ar šo apliecinu, ka piekrītu pildīt konkursa komisijas locekļa pienākumus Mārupes novada Tūrisma un uzņēmējdarbības atbalsta aģentūras rīkotā konkursa “Mammu bizness Mārupē” gala labuma guvēju atlasē. Parakstot šo apliecinājumu, apstiprinu, ka esmu iepazinies un savā darbībā ievērošu konkursa nolikumu un ar to saistītos normatīvos aktus.

Es apņemos pildīt savus pienākumus godīgi un rūpīgi, kā arī apliecinu, ka nav tādu faktu vai apstākļu, kuru dēļ varētu uzskatīt, ka es būtu ieinteresēts kāda pretendenta/gala labuma guvēja izvēlē vai darbībā vai ka es atrastos interešu konflikta situācijā attiecībā uz tiem. Ja vērtēšanas procesā izrādīsies, ka šādi apstākļi eksistē vai ir izveidojušies, es nekavējoties informēšu par to konkursa komisiju un nepiedalīšos lēmumu pieņemšanā saistībā ar minētajām personām.

    Es apņemos neizpaust trešajām personām informāciju (tai skaitā personas datus) un dokumentus, kas man kļuvuši pieejami pildot konkursa komisijas locekļa pienākumus izņemot informāciju, kas ir vispārpieejama saskaņā ar Informācijas atklātības likumu, kā arī apņemos lietot minētos dokumentus un informāciju tikai konkursa komisijas locekļa pienākumu pildīšanai. Tāpat arī apņemos neizpaust minēto informāciju nevienam konkursa komisijas loceklim vai citai personai, kamēr šī persona nebūs parakstījusi šo apliecinājumu un apņēmusies ievērot tajā minētos noteikumus. Es pilnībā apzinos, ka, neievērojot šajā apliecinājumā rakstīto, man būs jāpārtrauc pildīt konkursa komisijas locekļa pienākumi un es tikšu saukts pie likumā noteiktās atbildības.

Es apņemos ievērot Vispārīgās datu aizsardzības regulas normas par personas datu aizsardzību un apstrādi, saglabāt un nelikumīgi neizpaust trešajām personām informāciju par personu datiem, kas iegūti konkursa komisijas darba laikā, kā arī neizpaust personu datus arī pēc konkursa noslēguma.

|  |  |  |  |  |
| --- | --- | --- | --- | --- |
| (Komisijas locekļa vārds, uzvārds) |  | (paraksts) |  |  |